**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԳԻՏԵԼԻՔԻ ՕՐՎԱ ԵՎ ՆՈՐ ՈՒՍՈՒՄՆԱԿԱՆ ՏԱՐՎԱ ԿԱՊԱԿՑՈՒԹՅԱՄԲ**

  Սիրելի´դպրոցականներ.  
              Հարգելի´մանկավարժներ.  
Սիրով շնորհավորում եմ ձեզ Գիտելիքի օրվա և 2019-2020 թվականների նոր ուսումնական տարվա առթիվ:  
Սեպտեմբերի 1-ը հիշարժան է բոլոր դպրոցականների համար, սակայն բացառիկ է նրանց համար, ովքեր առաջին անգամ են դպրոց գնում:  
Գիտելիքը մեր բոլորիս համար բարձրագույն արժեք է, մարդու ամենամեծ հարստությունն է, այն ձեռք է բերվում և´դպրոցում, և բարձրագույն ուսումնական հաստատությունում: Հայ ժողովուրդն առանձնահատուկ վերաբերմունք ունի գիտելիքի և ուսման նկատմամբ, նույնիսկ օրհասական պահին, կյանքի ու մահվան շեմին նա իր հետ փրկել է Հայոց գանձարանի մագաղաթյա մասունքները, արժեվորելով ազգային դարակազմիկ պատմությունը:  
Այսօր, կրթության ոլորտի բարեփոխումների հիմքում դրված է մրցունակ դպրոց կերտելու պետական քաղաքականությունը: Կրթությունը պետք է ծառայի համակարգային արժեքներին, մարդկային նպատակներին:  
Գիտելիքը ամուր հիմք է ձեր ապագան կերտելու համար, որտեղ կա դպրոց- ընտանիք, ուսուցիչ-ծնող-աշակերտ հարաբերությունների փոխկապակցություն, այնտեղ առկա է կրթված, գիտելիքներով հարուստ, մրցունակ, առողջ և արժանապատիվ սերունդ:  
Սիրելի դպրոցականներ, հիշեք, որ միայն գիտելիքի օգնությամբ կարող եք նորանոր նվաճումների, ժամանակակից տեխնոլոգիաների հեղինակը դառնաք ու միջազգային գիտական ասպարեզում խոսել աշխարհին հասկանալի լեզվով:  
Սիրելի´աշակերտներ, մանկավարժներ, համաքաղաքացիներ.  
Կրկին անգամ շնորհավորում եմ բոլորիս Գիտելիքի օրվա և սեպտեմբերի 1-ի առթիվ: Թող Գիտելիքի լուսավոր ջահը ուղեկիցը լինի յուրաքանչյուր սովորողի համար: Գիտելիքը մի հզոր ուժ է, որը կօգնի ձեզ առաջնորդը դառնալ գիտական ոլորտում և աշխատանքում:  
Լավ սովորեք և դարձեք արժանի դպրոցական, արժանի ուսանող, արժանի գիտնական և ամենակարևորը՝ արժանի Հայաստանի Հանրապետության քաղաքացի, քանի որ Գիտելիքը մարդկության հզոր զենքն է: Մաղթում եմ հաջողություններով լի ուսումնական տարի:

**Լավագույն ցանկություններով**  
 **Թալին համայնքի ղեկավար`**  
**Սարգիս Արամյան**